മുഖ്യന് ഫസ്റ്റ് കഴിഞ്ഞ സര്ക്കാരിന്റെ കാലത്ത് ഏറ്റവും കൂടുതല് വിദേശയാത്ര നടത്തിയതിന്റെ ബഹുമതിയും പിണറായിയ്ക്ക് തിരുവനന്തപുരം : കഴിഞ്ഞ എല്.ഡി.എഫ് സര്ക്കാരിന്റെ കാലത്ത് ഏറ്റവും കൂടുതല് വിദേശയാത്ര നടത്തിയത് മുഖ്യമന്ത്രി പിണറായി വിജയന് തന്നെ. ഒന്നാം പിണറായി സര്ക്കാരിലെ 17 മന്ത്രിമാര് കറങ്ങിയത് 27 രാജ്യങ്ങളിലാണ് . വിദേശയാത്രകള് എല്ലാവരും കൂടി നടത്തിയത് എണ്പതു പ്രാവശ്യമാണ് . കൂടുതലും ഔദ്യോഗിക യാത്രകളാണ്. വിദേശയാത്രകളുടെ ചെലവ് സര്ക്കാര് വെളിപ്പെടുത്തിയിട്ടില്ല ഔദ്യോഗിക യാത്രകളും രണ്ട് സ്വകാര്യ യാത്രയും അടക്കം 14 തവണയാണ് മുഖ്യമന്ത്രി പിണറായി വിജയന് വിദേശ യാത്ര നടത്തിയത്. അന്ന് മന്ത്രിയായിരുന്ന കടകംപള്ളി സുരേന്ദ്രന് എം.എല്.എയാണ് മുഖ്യമന്ത്രിയ്ക്ക് തൊട്ടുപിന്നില് . ഔദ്യോഗികവും സ്വകാര്യവുമായ യാത്രകള് അടക്കം 2016 ആഗസ്റ്റ് മുതല് 2019 ഡിസംബര് വരെ പിണറായി വിജയന് മന്ത്രിസഭയിലെ 17 മന്ത്രിമാര് 27 വിദേശ രാജ്യങ്ങളാണ് സന്ദര്ശിച്ചതെന്ന് നിയമസഭയില് സമര്പ്പിച്ച രേഖകളില് പറയുന്നു. അമേരിക്കയിലേക്കും യു.എ.ഇയിലേക്കുമായിരുന്നു മുഖ്യമന്ത്രിയുടെ സ്വകാര്യ യാത്രകള്. യു.എസിലേക്കുള്ള യാത്ര ചികിത്സാര്ത്ഥം ആയിരുന്നു. ശേഷിച്ച 12 ഔദ്യോഗിക യാത്രകള് യു.എ.ഇ, യു.എസ്, ബഹറിന്, നെതര്ലന്ഡ്സ്, സ്വിറ്റ്സര്ലണ്ട്, ഫ്രാന്സ്, ബ്രിട്ടന്, ജപ്പാന്, ദക്ഷിണ കൊറിയ എന്നീ രാജ്യങ്ങളിലേക്കായിരുന്നു. 9.65 ലക്ഷം രൂപ ഖജനാവില് നിന്നും ചെലവഴിച്ചിട്ടുണ്ട്. സ്പെയിന്, ജര്മ്മനി, ഫ്രാന്സ്, ഇറ്റലി, വത്തിക്കാന്, യു.എസ്.എ, ബ്രിട്ടന്, കസാക്കിസ്ഥാന്, ജപ്പാന് എന്നീ രാജ്യങ്ങളിലേക്കായിരുന്നു കടകംപള്ളിയുടെ യാത്ര.സര്ക്കാരില് നിന്നും 14.65 ലക്ഷം രൂപ ചെലവാക്കിയായിരുന്നു യാത്ര സുനില്കുമാര് നടത്തിയ ആറ് യാത്രകളും സ്വകാര്യ യാത്രകളാണ്. ഖത്തര്, ദുബായ്, ശ്രീലങ്ക, ഇറ്റലി, ഒമാന് എന്നിവിടങ്ങളിലേക്കായിരുന്നു സ്വകാര്യയാത്രകള്. ജി. സുധാകരന് ഖത്തറിലേക്കും ദുബായിലേക്കും നടത്തിയ യാത്രകളും കെ.രാജു ദുബായിയിലേക്കും ജര്മ്മനിയിലേക്കും നടത്തിയ മൂന്ന് യാത്രകളും സ്വകാര്യയാത്രകളാണ്. രവീന്ദ്രനാഥും ഇ. ചന്ദ്രശേഖരനും നടത്തിയതും സ്വകാര്യയാത്രകളാണ്. അതേസമയം അന്ന് ജലവിഭവ മന്ത്രിയായിരുന്ന കെ. കൃഷ്ണന്കുട്ടി, കടന്നപ്പള്ളി രാമചന്ദ്രന്, പി. തിലോത്തമന്, എം.എം. മണി എന്നിവര് വിദേശയാത്ര നടത്തിയിട്ടില്ല.